- Det bliver tamt i aften. Sådan lyder meldingen fra formanden for Frederikshavn White Hawks Henrik Andersen umiddelbart inden fløjten klokken 20.15 lyder i en tom hal til nytårsbraget med naboklubben Aalborg Pirates. Normalt ville man have mødt masser af fans både udenfor og indenfor et par timer før lokalbraget mellem Frederikshavn White Hawks og Aalborg Pirates, men i dag var det kun tomme tribuner og dunkel halbelysning, der mødte en. Man følte sig lidt som “Palle alene i verden “ da vi ankom til Nordjyske Bank Arena. Økonomisk tab På grund af coronarestriktioner måtte de mange ishockeyfans pænt blive hjemme til det første af to lokalopgør mellem de to Nordjyske ishockeymandskaber. Men kampene kunne  i det mindste gennemføres, og så må klubberne leve med kæmpe økonomisk tab i forhold til de manglede entréindtægter. En særlig nytårstrøje Begge klubber har i anledning af de to lokalopgør i aften og i morgen i Aalborg fået fremstillet en speciel nytårs-kamptrøje.  Aalborg Pirates spillere havde fået lov at få deres kæle- eller øgenavn bag på trøjen i stedet for deres normale navn. Og det er der kommet mange sjove trøjer ud af, som Aalborgs Tobias Ladehoff fortæller om her: Se interview med Henrik Andersen i toppen af denne artikel.
Nytårsbraget i ishockey mellem Frederikshavn White Hawks og gæsterne fra Aalborg Pirates bliver i aften spillet uden den sædvanlige opbakning fra publikum.